《题弥勒院》
宋代·章孝参

桥通流水绿溶溶，殿阁穹然镇象龙。
半壁石桥通雪窦，一龛丽室占雷峰。
挂岩屋似六和塔，入路门如九里松。
遥想空庭明月夜，浮屠桂树影重重。

作者简介：章孝参，字鲁士，古田（今属福建）人。理宗淳祐七年（一二四七）进士。尝官德庆府教授。事见《淳熙三山志》卷三二、清乾隆《福建通志》卷三五。